ai4bharat/Pralekha huggingface dataset:
హోం మంత్రిత్వ శాఖ
జాతీయ చేనేత దినోత్సవం సందర్భంగా ప్రజలకు అభివాదాలు తెలిపిన కేంద్ర హోం, సహకార శాఖల మంత్రి శ్రీ అమిత్ షా
మన సుసంపన్నమైన, వైవిధ్యభరితమైన సాంస్కృతిక వారసత్వాన్ని భారతీయ చేనేత రంగం సూచిస్తుంది
ప్రాచీన భారతీయ కళను పునరుద్ధరించడం, 1905లో ఇదే రోజున ప్రారంభమైన స్వదేశీ ఉద్యమ స్మారక చిహ్నంగా 2015లో ప్రధానమంత్రి నరేంద్ర మోడీ ఆగస్టు 7ని జాతీయ చేనేత దినోత్సవంగా ప్రకటించారు
దేశీయ చేనేత పనివారు నేసిన చేనేత ఉత్పత్తులను దేశప్రజలను ఉపయోగించేలా ప్రోత్సహించడం కూడా దీని లక్ష్యం
మన చేనేత వారసత్వాన్ని పరిరక్షించి, ప్రోత్సహిస్తూ, చేనేత పనివారిని, ముఖ్యంగా మహిళలను సాధికారం చేయాలన్న మోడీ ప్రభుత్వ సంకల్పాన్ని బలోపేతం చేయడం కోసం ఈ 8వ జాతీయ చేనేత దినోత్సవం రోజున, అందరం చేతులు కలుపుదాం
జాతీయ చేనేత దినోత్సవం సందర్భంగా కేంద్రహోం, సహకార శాఖల మంత్రి శ్రీ అమిత్ షా ప్రజలకు అభివాదాలు తెలిపారు.
మనం సుసంపన్నమైన, వైవిధ్యభరితమైన సాంస్కృతిక వారసత్వానికి చిహ్నంగా భారతీయ చేనేత రంగం ఉంటుంది. ప్రాచీనమైన భారతీయ కళను పునరుద్ధరించడానికి, 1905లో ఇదే రోజున ప్రారంభమైన స్వదేశీ ఉద్యమ స్మారక చిహ్నంగా 2015లో ప్రధానమంత్రి నరేంద్ర మోడీ ఆగస్టు 7ని జాతీయ చేనేత దినోత్సవంగా ప్రకటించారని తన ట్వీట్ల పరంపరలో అమిత్ షా పేర్కొన్నారు.
దేశీయ చేనేతపనివారు నేసిన చేనేత ఉత్పత్తులను మన పౌరులు వినియోగించేందుకు ప్రోత్సహించడం కూడా దీని లక్ష్యంగా ఉంది. మన చేనేత వారసత్వాన్ని పరిరక్షించి, ప్రోత్సహిస్తూ, చేనేత పనివారిని, ముఖ్యంగా మహిళలను సాధికారం చేయాలన్న మోడీ ప్రభుత్వ సంకల్పాన్ని బలోపేతం చేయడం కోసం ఈ 8వ జాతీయ చేనేత దినోత్సవం రోజున, అందరం చేతులు కలుపుదాం అని కేంద్ర హోం మంత్రి అన్నారు.
నూతన మరియు పునరుత్పాదక శక్తి మంత్రిత్వ శాఖ
గ్రీన్ ఎనర్జీ ప్రాజెక్టుల కోసం 'ఇరెడా'తో ఎస్జేవీఎన్ ఎంవోయూ
భారత పునరుత్పాదక ఇంధన అభివృద్ధి సంస్థ తో విద్యుత్ శాఖ ఆధ్వర్యంలోని ఎస్జేవీఎన్ లిమిటెడ్ అవగాహన ఒప్పందం  కుదుర్చుకుంది. నూతన&పునరుత్పాదక ఇంధన శాఖ ఆధ్వర్యం పనిచేసే ప్రభుత్వ రంగ సంస్థ ఇరెడా, గ్రీన్ ఎనర్జీ ప్రాజెక్టుల కోసం తన సేవలను ఎస్జేవీఎన్కు అందిస్తుంది. ఎస్జేవీఎన్ సీఎండీ శ్రీ నందలాల్ శర్మ, ఇరేడా సీఎండీ శ్రీ ప్రదీప్ కుమార్ దాస్ ఒప్పందంపై సంతకాలు చేశారు. రెండు సంస్థల అత్యున్నత, సీనియర్ అధికారులు ఈ కార్యక్రమంలో పాల్గొన్నారు.
అవగాహన ఒప్పందం ప్రకారం, పునరుత్పాదక ఇంధనం, ఇంధన సమర్థత&పరిరక్షణ ప్రాజెక్టుల సాంకేతిక-ఆర్థిక బాధ్యతలను ఎస్జేవీఎన్ తరపున ఇరెడా చేపడుతుందని శ్రీ నందలాల్ శర్మ వెల్లడించారు. వచ్చే ఐదేళ్ల వరకు పునరుత్పాదక ఇంధన ప్రాజెక్టుల స్థాపన, సముపార్జన కోసం కార్యాచరణ ప్రణాళిక రూపొందించడానికి కూడా ఎస్జేవీఎన్కు ఇరెడా సాయం అందిస్తుందన్నారు. 2022 నాటికి 175 గిగావాట్ల పునరుత్పాదక ఇంధనం సాధించాలన్న ప్రధాని మాటలను వాస్తవరూపంలోకి తేవడానికి ఎస్జేవీఎన్ కట్టుబడి ఉందని శ్రీ శర్మ తెలిపారు. ఈ దిశగా ఇప్పటికే కార్యాచరణ ప్రారంభించిన ఎస్జేవీఎన్, గుజరాత్లో 100 మెగావాట్ల ధొలేరా సౌర విద్యుత్ ప్రాజెక్టును, 100 మెగావాట్ల రఘన్సేద సౌర విద్యుత్ ప్రాజెక్టును అభివృద్ధి చేస్తోంది. ఎస్జేవీఎన్, ఇరెడా భాగస్వామ్యం ఎప్పటికీ నిలిచి ఉంటుందని, రెండు సంస్థలకు ఇది లాభదాయకమని శ్రీ శర్మ చెప్పారు.
ప్రధాని విజన్ అయిన ఆత్మనిర్భర్ భారత్లో భాగంగా, పునరుత్పాదక ఇంధన రంగం అభివృద్ధికి ఇరెడా చేస్తున్న నిరంతర ప్రయత్నాలను ఈ అవగాహన ఒప్పందం గుర్తు చేస్తుందని శ్రీ ప్రదీప్ కుమార్ దాస్ అన్నారు. "ఇరెడా, ఎస్జేవీఎన్ కలిసి పనిచేసేందుకు సంపూర్ణ సమన్వయాన్ని నిర్మించే మంచి అవకాశమిది. దేశ సుస్థిర అభివృద్ధిలో భాగమయ్యేలా; విజ్ఞానం, సాంకేతికత మార్పిడి, సంప్రదింపులు, పరిశోధన సేవలను కూడా ఈ ఒప్పందం అందిస్తుంది. పునరుత్పాదక శక్తి రంగ అభివృద్ధి కోసం ఇతర ప్రభుత్వ రంగ, ప్రైవేటు సంస్థలకు మా సంప్రదింపు సేవలను విస్తరించాలని యోచిస్తున్నాం" అని శ్రీ దాస్ వెల్లడించారు.
|
ఆరోగ్య, కుటుంబ సంక్షేమ మంత్రిత్వ శాఖ
|
196 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 3.56 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 68,108
గత 24 గంటల్లో నమోదయిన కొత్త కేసులు 13,216
ప్రస్తుత రికవరీ రేటు 98.63%
వారపు పాజిటివిటీ రేటు 2.47%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 196 కోట్ల  డోసులను టీకా కార్యక్రమం అధిగమించింది. 2,52,66,330 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటివరకు 3.56 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,08,170
|
|
రెండో డోసు
|
|
1,00,54,981
|
|
ముందు జాగ్రత్త డోసు
|
|
55,03,962
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,21,670
|
|
రెండో డోసు
|
|
1,76,09,614
|
|
ముందు జాగ్రత్త డోసు
|
|
95,24,511
|
|
12-14 ఏళ్ల వారు
|
|
మొదటి డోసు
|
|
3,56,40,133
|
|
రెండో డోసు
|
|
2,07,80,248
|
|
15-18 ఏళ్ల వారు
|
|
మొదటి డోసు
|
|
6,00,54,228
|
|
రెండో డోసు
|
|
4,76,06,177
|
|
18-44 ఏళ్ల వారు
|
|
మొదటి డోసు
|
|
55,78,49,391
|
|
రెండో డోసు
|
|
49,73,11,329
|
|
ముందు జాగ్రత్త డోసు
|
|
18,83,799
|
|
45-59 ఏళ్ల వారు
|
|
మొదటి డోసు
|
|
20,33,78,324
|
|
రెండో డోసు
|
|
19,25,29,783
|
|
ముందు జాగ్రత్త డోసు
|
|
20,25,740
|
|
60 ఏళ్లు పైబడినవారు
|
|
మొదటి డోసు
|
|
12,71,98,478
|
|
రెండో డోసు
|
|
12,01,96,321
|
|
ముందు జాగ్రత్త డోసు
|
|
2,20,65,909
|
|
ముందు జాగ్రత్త డోసులు
|
|
4,10,03,921
|
|
మొత్తం డోసులు
|
|
1,96,00,42,768
దేశవ్యాప్త క్రియాశీల కేసుల సంఖ్య 68,108. మొత్తం పాజిటివ్ కేసుల్లో ఇది 0.16 శాతం.
భారతదేశ రికవరీ రేటు 98.63 శాతంగా ఉంది. గత 24 గంటల్లో 8,148 మంది రోగులు కోలుకున్నారు. దీంతో, కోలుకున్న రోగుల సంఖ్య  4,26,90,845 కి పెరిగింది.
గత 24 గంటల్లో 13,216 కొత్త కేసులు నమోదయ్యాయి.
గత 24 గంటల్లో మొత్తం 4,84,924 పరీక్షలు చేశారు. దేశవ్యాప్తంగా ఇప్పటివరకు 85.73 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 2.47 శాతంగా, రోజువారీ పాజిటివిటీ రేటు 2.73 శాతంగా నమోదయ్యాయి.
ప్రధాన మంత్రి కార్యాలయం
కోవిడ్ -19 మహమ్మారి నేపథ్యంలో ప్రధాని శ్రీ నరేంద్ర మోదీ, ఇటలీ ప్రధాని శ్రీ గైయుసెప్పెల మధ్యన ఫోన్ సంభాషణ
కోవడ్ -19 మహమ్మారి నేపథ్యంలో ఇటలీ ప్రధాని శ్రీ గైయుసెప్పె కాంటేతో ప్రధాని శ్రీ నరేంద్ర మోదీ ఫోన్లో మట్లాడారు. వైరస్ మహమ్మారి బారిన పడి ప్రాణాలు కోల్పోయిన ఇటలీ పౌరులను స్మరించుకుంటూ ప్రధాని శ్రీ మోదీ తన నివాళులు తెలిపారు. ఈ సంక్షోభ సమయంలో ఇటలీ పౌరులు ఎంతో ధైర్యంగా నిలిచి పోరాటం చేస్తున్నారని ప్రధాని అన్నారు.
తమ తమ దేశాల్లో చేపడుతున్న చర్యల గురించి, ఆరోగ్యపరంగా, ఆర్ధికపరంగా పడుడుతున్న ప్రభావం గురించి ప్రధానులిద్దరూ మాట్లాడుకున్నారు. అంతర్జాతీయ స్థాయిలో పరిస్థితి గురించి చర్చించుకున్నారు. ఇరుదేశాల్లో నిలిచిపోయిన దేశ పౌరుల క్షేమం విషయంలో రెండు దేశాలు తీసుకున్న చర్యల గురించి సంతృప్తి వ్యక్తం చేశారు.
ముఖ్యమైన మందులు, ఇతర నిత్యావసర వస్తువుల విషయంలో ఇటలీకి సాయం చేయడానికి భారతదేశం సదా సిద్ధంగా వుందని ప్రధాని శ్రీ నరేంద్ర మోదీ తెలిపారు.
ఇరు దేశాల మధ్యన ద్వైపాక్షిక సంబంధాలు మరింతగా బలోపేతం చేయడానికి వీలుగా రెండు దేశాలు సంప్రదింపులు కొనసాగాలని నేతలు అంగీకరించారు. ప్రధాని శ్రీ నరేంద్ర మోదీ తన అనుకూల సమయంలో ఇటలీ సందర్శించాలని ఈ సందర్భంగా ఇటలీ ప్రధాని తన గత ఆహ్వానాన్ని గుర్తు చేశారు.
ప్రధాన మంత్రి కార్యాలయం
హెలికాప్టర్ల కోసం పనితీరు-ఆధారిత నావిగేషన్పై ఆసియాలో తొలి ప్రదర్శనకు ప్రధానమంత్రి ప్రశంస
హెలికాప్టర్ల కోసం పనితీరు ఆధారిత నావిగేషన్ దిశగా ‘గగన్’ ఉపగ్రహ సాంకేతిక పరిజ్ఞాన వినియోగంతో జుహూ నుంచి పుణె ప్రయాణం ద్వారా ఆసియాలో తొలి ప్రదర్శన నిర్వహించడాన్ని ప్రధానమంత్రి శ్రీ నరేంద్ర మోదీ ప్రశంసించారు.
దీనిపై కేంద్ర పౌర విమానయాన-ఉక్కు శాఖల మంత్రి ట్వీట్కు ప్రతిస్పందనగా పంపిన సందేశంలో:
“ఈ రంగంలో ఇదొక గుర్తించదగిన మైలురాయి! సురక్షిత, మరింత సమర్థ గగనతల రాకపోకల నిర్వహణలో అత్యాధునిక సాంకేతికతల అనుసరణలో మా నిబద్ధతకు ఇదొక నిదర్శనం” అని ప్రధానమంత్రి పేర్కొన్నారు.
(
మహిళా, శిశు అభివృద్ధి మంత్రిత్వ శాఖ
దేశంలో పోషకాహారం పంపిణీ
ఆరు నెలల నుంచి ఆరేళ్ల వయస్సున్న పిల్లలకు అంగన్వాడీ సేవల పథకం కింద అనుబంధ పోషకాహారం అందించాం. ఆరు నెలల నుంచి మూడేళ్ల వయస్సున్న చిన్నారులు ఇంటికి తీసుకెళ్లేలా రేషన్, మూడేళ్ల నుంచి ఆరేళ్ల వయస్సున్న చిన్నారులకు ఉదయం అల్పాహారం, వేడి ఆహారం అందించాం. ఈ పథకం సార్వత్రికం, అర్హులైన లబ్ధిదారులందరికీ అందించాం.
పోషణ్ అభియాన్ కింద, సమీకృత సమాచార ప్రణాళిక, ఐఈసీ సామగ్రిని రూపొందించి, మీడియా ఛానెళ్ల ద్వారా విస్తృత ప్రచారం చేశాం. అంతేగాక, అంగన్వాడీ కార్యకర్తలు ఇంటింటికీ వెళ్లి పోషకాహార అంశాలపై అవగాహన కల్పించారు.
స్థానిక ఆహార అలవాట్లకు అనుగుణంగా స్థానికంగా పండే పండ్లు, కూరగాయలను వినియోగించడం ద్వారా ఆహార వైవిధ్యానికి కేంద్ర ప్రభుత్వం కూడా ప్రాధాన్యం ఇచ్చింది. ఈ కోణంలో, ప్రతిరోజు తాజా కూరగాయలు, పండ్లు అందేలా అంగన్వాడీ కేంద్రాల ప్రాంగణాల్లో తోటలు పెంచేలా రాష్ట్రాలు, కేంద్ర పాలిత ప్రాంతాలు ప్రోత్సహించాలని కేంద్రం సూచనలు ఇచ్చింది. దీనివల్ల ఇనుము, సి విటమిన్ వంటి సూక్ష్మపోషకాలు అనుబంధ పోషకాహారంలో చేరి, లబ్ధిదారుల పోషణ పరిస్థితిని మెరుగుపరుస్తుంది.
అనుబంధ పోషకాహార పథకం కింద అందించే ఆహారంలో పోషకాహార నాణ్యతను పెంచేందుకు జొన్నలు, సజ్జలు, రాగులు వంటి చిరుధాన్యాలను చేర్చాలని కూడా రాష్ట్రాలకు సూచించాం. ఉత్తరాఖండ్లో... 6 నెలలు నుంచి మూడేళ్ల వయస్సున్న చిన్నారులకు, గర్భిణులకు, పాలిచ్చే తల్లులకు, తీవ్రమైన పోషకాహార లోపంతో బాధపడుతున్న పిల్లలకు ఇంటికి తీసుకెళ్లే రేషన్ను అంగన్వాడీ కేంద్రాల ద్వారా అందించాం. స్థానిక ఆహారాలైన తోటకూర, మినుములు, రాజ్మా, సోయాబీన్ను ఇంటికి తీసుకెళ్లే రేషన్లో అందించేలా ప్రోత్సహించాం.
కేంద్ర మహిళ, శిశు అభివృద్ధి శాఖ మంత్రి శ్రీమతి స్మృతి జుబిన్ ఇరానీ, లిఖితపూర్వక సమాధానం రూపంలో ఈ సమాచారాన్ని లోక్సభకు సమర్పించారు.
ఆర్థిక మంత్రిత్వ శాఖ
ఇండియన్ రెన్యూవబుల్ ఎనర్జీ డెవలప్మెంట్ ఏజెన్సీ లిమిటెడ్ను స్టాక్ ఎక్స్ఛేంజీలలో లిస్టింగ్ చేసి సంస్థలో ప్రభుత్వం కలిగి ఉన్న వాటాలో కొంత భాగాన్ని తాజా ఈక్విటీ షేర్లు జారీ ద్వారా అదనపు నిధులు సేకరించడానికి ఆమోదం తెలిపిన మంత్రివర్గం
ఇండియన్ రెన్యూవబుల్ ఎనర్జీ డెవలప్మెంట్ ఏజెన్సీ లిమిటెడ్ను స్టాక్ ఎక్స్ఛేంజీలలో లిస్టింగ్ చేసి సంస్థలో ప్రభుత్వం కలిగి ఉన్న వాటాలో కొంత భాగాన్ని తాజా ఈక్విటీ షేర్లు జారీ ద్వారా అదనపు నిధులు సేకరించడానికి ఐఆర్ఈడిఏ అనుమతి ఇవ్వాలని ప్రధానమంత్రి శ్రీ నరేంద్ర మోదీ అధ్యక్షతన ఈరోజు సమావేశం అయిన కేంద్ర మంత్రివర్గం ఆర్థిక వ్యవహారాల కమిటీ సమావేశం నిర్ణయించింది.
మంత్రివర్గం తీసుకున్న నిర్ణయం వల్ల ఒక్కక్కటి 10 రూపాయల ముఖ విలువ కలిగిన 13.90 లక్షల ఈక్విటీ వాటాలను ఐపీవో ద్వారా విడుదల చేయడానికి 2017 జూన్ నెలలో ఐఆర్ఈడిఏ కి సీసీఏఏ ఇచ్చిన అనుమతి రద్దు అవుతుంది. కొత్తగా 1500 కోట్ల రూపాయల పెట్టుబడి సమీకరించాలని 2022 మార్చి నెలలో ప్రభుత్వం తీసుకున్న నిర్ణయాన్ని అమలు చేయడానికి మూలధనం వ్యవస్థలో మార్పులు చేయాల్సిన అవసరం ఉండటంతో తాజా నిర్ణయం అమలు జరుగుతుంది.
మంత్రివర్గం తీసుకున్న నిర్ణయం వల్ల ఐపీవో ద్వారా ప్రభుత్వ పెట్టుబడి విలువ పెరగడంతో పాటు జాతీయ అభివృద్ధిలో ప్రజలు వాటాల రూపంలో పాలుపంచుకుని లాభం పొందడానికి అవకాశం కలుగుతుంది. విస్తరణ కార్యక్రమాలకు అవసరమైన పెట్టుబడి కోసం ప్రజాధనాన్ని కాకుండా సొంత నిధులు ఉపయోగించడానికి ఐఆర్ఈడిఏ కి అవకాశం లభిస్తుంది. మార్కెట్ పరిస్థితిని దృష్టిలో ఉంచుకుని పారదర్శకంగా నిధులు ఉపయోగించడానికి ఐఆర్ఈడిఏ కృషి చేస్తుంది.
ప్రభుత్వ రంగ సంస్థగా పనిచేస్తున్న ఐఆర్ఈడిఏ మినీ రత్న గా గుర్తింపు పొందింది. 1987లో ఏర్పాటైన ఐఆర్ఈడిఏ పునరుత్పాదక ఇంధన ప్రాజెక్టులు, ఇంధన సామర్థ్య సంస్థలకు అవసరమైన నిధులు అందిస్తుంది. ఆర్బీఐ లో నాన్ బ్యాంకింగ్ ఆర్థిక సంస్థగా ఐఆర్ఈడిఏ నమోదయ్యింది.
వాతావరణ మార్పులపై కుదిరిన ప్యారిస్ ఒప్పందానికి అనుగుణంగా 2022 నాటికి 175 గిగావాట్ల విద్యుత్తును, 2030 నాటికి 500 గిగావాట్ల విద్యుత్తును పునరుత్పాదక ఇంధన వనరులను ఉపయోగించి ఉత్పత్తి చేయాలని భారతదేశం లక్ష్యంగా నిర్ణయించుకుంది. భారతదేశం నిర్ణయించుకున్న లక్ష్యాన్ని సాధించడానికి వాణిజ్య సరళిలో ఐఆర్ఈడిఏ అమలు చేసే ప్రాజెక్టుల వల్ల వేలాది మందికి ఉపాధి అవకాశాలు లభిస్తాయి.
ప్రధాన మంత్రి కార్యాలయం
2022 కామన్వెల్త్ క్రీడలలో భారత మహిళల హాకీ బృందం కాంస్యపతకం గెలుపొందడం గర్వకారణమన్న ప్రధానమంత్రి
2022 కామన్వెల్త్ క్రీడలలో న్యూజిలాండ్ ను ఓడించి భారత మహిళల హాకీ జట్టు కాంస్యపతకం గెలుపొందడం గర్వకారణమని ప్రధానమంత్రి నరేంద్ర మోదీ అన్నారు. ఈ సందర్భంగా ప్రధానమంత్రి ట్విట్టర్ ద్వారా ఒక సందేశమిస్తూ,
("హాకీతో ఇండియాకు ఎంతో ప్రత్యేక అనుబంధం ఉంది. మన మహిళల హాకీ బృందం కాంస్య పతకం సాధించినందుకు ప్రతి భారతీయుడు గర్వపడుతున్నాడు. మహిళల హాకీ టీమ్ కామన్వెల్త్ క్రీడల పోడియం ఎక్కడం ఇటీవలి సంవత్సరాలలో ఇదే ప్రథమం.ఈ బృంద సభ్యులను చూసి గర్వపడుతున్నాను" అని ప్రధానమంత్రి తమ సందేశంలో పేర్కోన్నారు.
ప్రధాన మంత్రి కార్యాలయం
శ్రీ గురు రామ్ దాస్ జీ కి ఆయన యొక్క ప్రకాశ్ పర్వ్ మంగళప్రద సందర్భం లో నమస్కరించిన ప్రధాన మంత్రి
మంగళప్రదం అయినటువంటి శ్రీ గురు రామ్ దాస్ జీ ప్రకాశ్ పర్వ్ సందర్భం లో ప్రధాన మంత్రి శ్రీ నరేంద్ర మోదీ ఆయన కు నమస్సులు అర్పించారు.
ప్రధాన మంత్రి ఒక ట్వీట్ లో -
‘‘మంగళప్రదం అయినటువంటి శ్రీ గురు రామ్ దాస్ జీ ప్రకాశ్ పర్వ్ సందర్భం లో ఆయన కు నేను నమస్సులు అర్పిస్తున్నాను. సేవ కు మరియు కరుణ కు పెద్దపీట ను వేస్తూ సిఖ్కు చరిత్ర లో మరియు సిఖ్కు సంస్కృతి లో చెరిగిపోనటువంటి తోడ్పాటు ను శ్రీ గురు రామ్ దాస్ జీ అందించారు. ఆయన ఒక ఉత్కృష్ట కవి గా ఉండేవారు; అంతేకాక ఆయన కార్యాల లో సమర్పణ తాలూకు ఒక విశుద్ధ భావన కూడా వ్యక్తం అయ్యేది.’’ అని పేర్కొన్నారు.
ప్రధాన మంత్రి కార్యాలయం
రోమ్ లో జి20 శిఖర సమ్మేళనం నేపథ్యం లో స్పెయిన్ ప్రధాని తో ప్రధాన మంత్రి సమావేశం
ప్రధాన మంత్రి శ్రీ నరేంద్ర మోదీ 2021 అక్టోబరు 31 న రోమ్ లో జి20 శిఖర సమ్మేళనం జరిగిన నేపథ్యం లో స్పెయిన్ ప్రధాని శ్రీ పెడ్రో సాంచెజ్ తో సమావేశమయ్యారు.
2. ద్వైపాక్షిక వ్యాపారం మరియు పెట్టుబడి సంబంధాలు వర్ధిల్లుతూ ఉండటాన్ని ఇరువురు నేతలు స్వాగతించారు. ఎయర్ బస్ స్పెయిన్ నుంచి సి295 రకం యుద్ధ విమానాలు యాభై ఆరింటి ని సేకరించడం కోసం ఒక ఒప్పందం పై ఇటీవల సంతకాలు జరిగిన సంగతి ఈ సందర్భం లో ప్రస్తావన కు వచ్చింది. వీటిలో 40 విమానాల ను టాటా అడ్వాన్స్ డ్ సిస్టమ్స్ తో కలసి ‘మేడ్ ఇన్ ఇండియా’ తరహా లో నిర్మించనున్నారు. ఇ-మొబిలిటీ, స్వచ్ఛ సాంకేతికత, అడ్వాన్స్ డ్ మెటీరియల్స్ తో పాటు, సముద్ర అంతర్భాగ అన్వేషణ ల వంటి కొత్త కొత్త రంగాల లో ద్వైపాక్షిక సహకారాన్ని మరింత గా విస్తరించుకోవాలని వారు అంగీకరించారు. గ్రీన్ హైడ్రోజన్, మౌలిక సదుపాయాల కల్పన, రక్షణ రంగ సంబంధి తయారీ లతో పాటు వేరు వేరు రంగాల లో పెట్టుబడి పెట్టవలసిందంటూ స్పెయిన్ ను ప్రధాన మంత్రి శ్రీ నరేంద్ర మోదీ ఆహ్వానించారు. అలాగే, భారతదేశం అమలు చేసే నేశనల్ ఇన్ ఫ్రాస్ట్రక్చర్ పైప్ లైన్, ఎసెట్ మానిటైజేశన్ ప్లాన్ తో పాటు, గతి శక్తి ప్లాలన్ ల తాలూకు ప్రయోజనాన్ని స్వీకరించవలసిందని కూడా స్పెయిన్ కు ప్రధాన మంత్రి సూచించారు.
3. భారతదేశం-ఇయు సంబంధాల ను గురించి, అలాగే క్లయిమేట్ యాక్షన్ సంబంధి సహకారాన్ని గురించి, ఇంకా త్వరలో జరుగనున్న సిఒపి26 లో ప్రాధమ్యాల ను గురించి నేత లు ఉభయులు చర్చించారు. ఇండో-పసిఫిక్ ప్రాంతం, అఫ్ గానిస్తాన్ లు సహా పరస్పర హితం ముడిపడి ఉన్నటువంటి ప్రాంతీయ అంశాలపైన, ప్రపంచ అంశాల పైన వారు వారి అభిప్రాయాల ను ఒకరి కి మరొకరు వెల్లడించుకొన్నారు.
4. రాబోయే సంవత్సరం లో ప్రధాని శ్రీ పెడ్రో సాంచెజ్ భారతదేశాన్ని సందర్శించే సందర్భం లో ఆయనకు స్వాగతం పలికేందుకు ఎదురు చూస్తున్నట్లు ప్రధాన మంత్రి శ్రీ నరేంద్ర మోదీ పేర్కొన్నారు.
హోం మంత్రిత్వ శాఖ
అదనపు వ్యవసాయ, అటవీ ఉత్పత్తులు, విద్యార్థులకు అవసరం అయిన విద్యావంతమైన పుస్తకాలు, విద్యుత్ ఫ్యాన్ల దుకాణాలకు లాక్ డౌన్ ఆంక్షల నుంచి
మినహాయింపు ఇచ్చిన ప్రభుత్వం
భారతీయ పోర్టుల్లో భారత నావికుల కదలకలకు, సైన్ ఆన్/ సైన్ ఆఫ్ కు ప్రోత్సాహకాలు ప్రకటించిన హోం మంత్రిత్వ శాఖ
కోవిడ్-19పై పోరాటంలో భాగంగా అమలులో ఉన్న జాతీయ స్థాయి లాక్ డౌన్ నుంచి ఏకీకృత మార్గదర్శకాల కింద మరి కొన్ని ప్రత్యేకమైన కార్యకలాపాలకు మినహాయింపు ఇస్తూ కేంద్ర హోం మంత్రిత్వ శాఖ ఉత్తర్వులు జారీ చేసింది.
లాక్ డౌన్ ఆంక్షల నుంచి మినహాయింపు లభించిన వాటిలో అదనపు వ్యవసాయ, అటవీ ఉత్పత్తులు, విద్యార్థులకు విద్యావంతమైన పుస్తకాలు విక్రయించే దుకాణాలు, విద్యుత్ ఫ్యాన్లు విక్రయించే దుకాణాలు ఉన్నాయి. దీనికి తోడు భారతీయ పోర్టుల కార్యకలాపాలు, నౌకల కదలిలకు ప్రధానమైన భారతీయ నావికుల సైన్ ఆన్/ సైన్ ఆఫ్ లకు కూడా ఎంహెచ్ఏ ప్రోత్సాహకాలు ప్రకటించింది.
అయితే ఈ ఉత్తర్వుల ద్వారా ఇచ్చిన ఈ మినహాయింపులు హాట్ స్పాట్ లు/ కట్టడి జోన్లకు వర్తించవు. ఈ జోన్లలో ఈ కార్యకలాపాలు వేటికీ అనుమతి ఉండదు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
'పాపులర్ సైన్స్ రైటింగ్' భారత దేశం మరియు సరిహద్దుల అవతల అనే అంశంపై వెబ్నార్
'నేషనల్ కౌన్సిల్ ఫర్ సైన్స్ & టెక్నాలజీ కమ్యూనికేషన్'  మరియు 'సైన్స్ అండ్ టెక్నాలజీ విభాగం'  యొక్క స్వయంప్రతిపత్త సంస్థ 'విజ్ఞాన్ ప్రసార్' ఈ వారం ప్రారంభంలో “పాపులర్ సైన్స్ రైటింగ్” అనే అంశంపై రెండు వెబ్నార్లను నిర్వహించింది. సైన్స్ కమ్యూనికేషన్స్ యొక్క బ్రిగేడ్ను రూపొందించడానికి గాను చేపట్టిన “ఆగ్యుమెంటింగ్ రైటింగ్ స్కిల్స్ ఫర్
” అనే కార్యక్రమంలో భాగంగా వీటిని నిర్వహించారు. దేశవ్యాప్తంగా 28 రాష్ట్రాలు మరియు కేంద్రపాలిత ప్రాంతాలతో సహా అమెరికా, జర్మనీ, యునైటెడ్ కింగ్డమ్, ఇజ్రాయెల్ మొదలైన 12 దేశాల నుండి విద్వాంసులు ఇందులో పాల్గొన్నారు. సైన్స్ కమ్యూనికేషన్ ప్రాముఖ్యత, పరిశోధన నుండి ప్రసిద్ధ కథనాలను రాయడం మరియు ప్రసిద్ధ సైన్స్ రచన యొక్క చిట్కాలు మరియు సాంకేతికతలను వెబ్నార్లలో పరిచయం చేశారు. డీఎస్టీ ఎన్సీఎస్టీసీ సంస్థ అధినేత డాక్టర్ మనోజ్ పటేరియా, విజ్ఞాన్ ప్రసార్ శాస్త్రవేత్త డాక్టర్ బీ కే త్యాగిలు ఈ కార్యక్రమాల్లో పాల్గొని వీక్షకులను ఉద్దేశించి ప్రసంగించారు. సైన్స్ కమ్యూనికేషన్కు సంబంధించిన పలు రకాల చిట్కాలను పంచుకున్నారు. ఈ వెబ్నార్లకు భారీ స్పందన లభించింది. భారత్ మరియు విదేశాల నుండి 1282 మంది రిజిస్టర్డ్ ఔత్సాహికులు ఇందులో పాల్గొన్నారు. “ఒకరి పరిశోధన ఆధారంగా ఒక ప్రసిద్ధ విజ్ఞాన కథ రాయడం నా జ్ఞానం యొక్క లోతైన మరియు ఇరుకైన విజ్ఞాన శాస్త్రం యొక్క విస్తృత ప్రశ్నలకు మరియు సమాజ అవసరాలకు ఎలా సంబంధం కలిగి ఉందనే దానిపై మన సొంత అవగాహనను పెంచుకోవడంలో అద్భుతాలు చేస్తుంది. నా పరిశోధన అన్ని వయస్కుల వారికి మరియు మేటి విద్యా నేపథ్యాలలో ఉన్నవారికి అవగాహనను కల్పించడం.. ప్రశంసలు మరియు కొంత ఉత్సాహాన్ని కలిగించే రీతిలో వివరించగలిగితే.. నేను సమస్యను అనేక కోణాలను బాగా అర్థం చేసుకున్నాను !” అని అర్థమని డీఎస్టీ కార్యదర్శి ప్రొఫెసర్ అశుతోష్ శర్మ అన్నారు.
పర్యావరణం, అడవులు, మరియు వాతావరణ మార్పు మంత్రిత్వ శాఖ
ఢిల్లీలోని పరిశ్రమలను 100 శాతం పిఎన్జికి మార్చాలని ఎయిర్ క్వాలిటీ కమిషన్ స్పష్టం చేసింది.
ఆమోదం కాని ఇంధనాలను ఉపయోగిస్తున్న పరిశ్రమలను గుర్తించడంతో పాటు వాటిపై కఠిన చర్యలు తీసుకోవాల్సిందిగా ఢిల్లీ కాలుష్య నియంత్రణ కమిటీ ఆదేశం
ఎన్సిఆర్ ప్రాంతంతో పాటు పరిసర ప్రాంతాలలోని ఢిల్లీ ప్రభుత్వ ఎన్సీటీ, గెయిల్ మరియు ఇంద్రప్రస్థ గ్యాస్ లిమిటెడ్ ఆధ్వర్యంలో పనిచేస్తున్న పరిశ్రమలను పైప్డ్ నేచురల్ గ్యాస్కు మార్చడం యొక్క పురోగతిని ఎయిర్ క్వాలిటీ మేనేజ్మెంట్ కమిషన్ సమీక్షించింది.
ఢిల్లీలోని 50 పారిశ్రామిక ప్రాంతాలలో విస్తరించి ఉన్న 1644 పారిశ్రామిక యూనిట్లు పైప్డ్ నేచురల్ గ్యాస్  కు మారడానికి గుర్తించబడ్డాయి. గణనీయమైన సంఖ్యలో పరిశ్రమలు పిఎన్జిని ఉపయోగిస్తున్నప్పటికీ..ఢిల్లీతో పాటు జాతీయ రాజధాని ప్రాంతంలో వాయు కాలుష్యానికి పారిశ్రామిక రంగం ప్రధాన కారణమవుతోంది. ఈ నేపథ్యంలో ఢిల్లీలో గుర్తించబడిన అన్ని పరిశ్రమలు పిఎన్జికి మారవలసిన అవసరాన్ని కమిషన్ గుర్తించింది. పైప్లైన్ నెట్వర్క్, మీటరింగ్ మరియు అనుబంధ మౌలిక సదుపాయాలను పూర్తి చేయడానికి ఇంద్రప్రస్థ గ్యాస్ లిమిటెడ్  మరియు గ్యాస్ అథారిటీ ఆఫ్ ఇండియా లిమిటెడ్  పనిచేస్తున్నాయి.
ఢిల్లీలోని గుర్తించిన అన్ని పారిశ్రామిక యూనిట్ల ద్వారా మౌలిక సదుపాయాల పనులను పూర్తి చేయడం మరియు పిఎన్జికి పూర్తిస్థాయిలో మారడం లక్ష్యంగా పారిశ్రామిక విభాగాలతో సమన్వయంతో పనిచేయాలని ఢిల్లీ కాలుష్య నియంత్రణ కమిటీ మరియు ఐజిఎల్ను కోరింది. జనవరి 31, 2021 నాటికి ఆమోదించని ఇంధనాలను ఉపయోగించే పరిశ్రమలను గుర్తించడంతో పాటు ప్రభుత్వ నిబంధనలకు సమ్మతించని పరిశ్రమలపై కఠినమైన తీసుకోవాలని డిపిసిసిని ఆదేశించారు.
రహదారి రవాణా, హైవేల మంత్రిత్వ శాఖ
సమస్యలు లేకుండా నూతన వాహనాలను ఇతర రాష్ట్రాలకు బదిలీ చేసేందుకు భారత్ సిరీస్  పేరిట నూతన రిజిస్ట్రేషన్ ముద్రను ప్రవేశ పెట్టిన ప్రభుత్వం
చలనశీలతను సులభతరం చేసేందుకు ప్రభుత్వం పౌరులు కేంద్రంగా అనేక చర్యలు తీసుకుంది. వాహనాల రిజిస్ట్రేషన్కు ఐటి ఆధారిత పరిష్కారం ఒకటి. వాహన రిజిస్ట్రేషన్ ప్రక్రియలో దృష్టి పెట్టవలసిన అత్యంత ఇబ్బంది కలిగించే అంశం, వేరొక రాష్ట్రంలో పని చేసేందుకు వెళ్ళినప్పుడు వాహానాన్నితిరిగి రిజిస్ట్రేషన్ చేయించుకోవడం.
వేరొక ఊరికి బదిలీ కావడం అన్నది ప్రభుత్వ, ప్రైవేటు ఉద్యోగులకు సర్వసాధారణం. అటువంటి సందర్భంలో ప్రస్తుతం అమలులో ఉన్న మోటారు వాహనాల చట్టం 1988, ప్రకారం ఒక వ్యక్తి తాను వాహనాన్ని రిజిస్టర్ చేసుకున్న రాష్ట్రంలో మినహా మరే రాష్ట్రంలో అయినా 12 నెలలకు మించి ఉంచుకోకూడదు.అంతేకాదు, నిర్దేశిత 12 నెలల లోపుగా నూతన రాష్ట్ర రిజిస్టరింగ్ అథారిటీ కొత్త రిజిస్ట్రేషన్ చేసుకోవాలి.
వాహనాన్ని తిరిగి రిజిస్టర్ చేసుకునేందుకు ఆ వాహన యజమాని దిగువన పేర్కొన్న చర్యలు తీసుకోవలసి ఉంటుందిః
1. మరొక రాష్ట్రంలో నూతన రిజిస్ట్రేషన్ ముద్ర వేయించుకునేందుకు తొలుత రిజిస్టర్ చేసుకున్న రాష్ట్రం నుంచి నో అబ్జెక్షన్ సర్టిఫికెట్ పొందాలి.
 కొత్త రాష్ట్రంలో రిజిస్ట్రేషన్ ముద్ర వేయించుకునేందుకు ప్రోరాటా ఆధారంగా రహదారుల పన్నును ముందుగా చెల్లించవలసి ఉంటుంది.
 అలాగే తొలుత నమోదు చేసుకున్న రాష్ట్రం నుంచి ప్రొరాటా ఆధారంగా రహదారుల పన్నును వాపసు తీసుకునేందుకు దరఖాస్తు చేసుకోవాలి.
తొలుత రిజిస్టర్ చేసుకున్న రాష్ట్రం రిఫండ్ తీసుకునేందుకు చేసిన ఏర్పాటు చాలా గజిబిజి ప్రక్రియ కావడమే కాదు ఒక రాష్ట్రం నుంచి మరొక రాష్ట్రానికి మారుతూ ఉంటుంది.
వాహనాల బదిలీని ఎటువంటి సమస్యలు లేకుండా చేసేందుకు, రహదారులు, రవాణా & హైవేల మంత్రిత్వ శాఖ 26 ఆగస్టు 2021న నోటిఫికేషన్ జారీ చేయడం ద్వారా కొత్త వాహనాలకు నూతన రిజిస్ట్రేషన్ ముద్రను - భారత్ సిరీస్ ను ప్రవేశపెట్టింది. ఈ రిజిస్ట్రేషన్ ముద్ర కలిగిన వాహనానికి వాహన యజమాని మరొక రాష్ట్రానికి బదిలీ అయినప్పటికీ నూతన రిజిస్ట్రేషన్ ముద్ర వేయించుకోనవసరం లేదు.
భారత్ సిరీస్  రిజిస్ట్రేషన్ ముద్ర ఫార్మాట్ ఈ విధంగా ఉంటుంది -
రిజిస్ట్రేషన్ ముద్ర ఫార్మాట్: -
వైవై బిహ్####ఎక్స్ ఎక్స్ 
వైవై - తొలి రిజిస్ట్రేషన్ చేయించుకున్న సంవత్సరం
బిహెచ్- భారత్ సిరీస్ కోడ్
####- 0000 to 9999 
ఎక్స్ఎక్స్ - వర్ణమాల (ఎఎ నుంచి జెడ్జెడ్ వరకు
నాలుగు అంతకన్నా ఎక్కువ రాష్ట్రాలు / కేంద్రపాలిత ప్రాంతాలు కలిగిన ప్రైవేట్ రంగ కంపెనీలు / సంస్థలు, కేంద్ర/ రాష్ట్ర ప్రభుత్వ రంగ సంస్థలు, కేంద్ర ప్రభుత్వ/ రాష్ట్ర ప్రభుత్వ సిబ్బంది, రక్షణ సిబ్బంది స్వచ్ఛందంగా రిజిస్టర్ చేసుకునేందుకు భారత్ సిరీస్  కింద తమ వాహనాలను నమోదు చేసుకునేందుకు అందుబాటులో ఉంటుంది.
మోటారు వాహనం పన్నును రెండు సంవత్సరాలు లేదా రెండేళ్ళకు పైగా ఏళ్ళకు విధిస్తారు. ఈ పథకం కింద వ్యక్తులు భారతదేశంలోని నూతన రాష్ట్రానికి లేదా కేంద్ర ప్రాంతానికి బదిలీ అయినప్పుడు తమ వ్యక్తిగత వాహనాలలో స్వేచ్ఛగా ప్రయాణించే సౌకర్యాన్ని కల్పిస్తుంది. పద్నాలుగవ సంవత్సరం పూర్తి అయిన తర్వాత, మోటార్ వాహనంపై ప్రతి ఏడాది విధించే పన్ను అంతకు ముందు విధించిన మొత్తంలో సగానికి తగ్గిస్తారు.
జిఎస్ఆర్ 594  26.08.2021 బిహెచ్ సిరీస్ రిజిస్ట్రేషన్ ముద్ర నిబంధనలు
ప్రధాన మంత్రి కార్యాలయం
విశ్వకర్మ జయంతి సందర్భంగా ప్రజలకు ప్రధాని శుభాకాంక్షలు
విశ్వకర్మ జయంతి నేపథ్యంలో ప్రధానమంత్రి శ్రీ నరేంద్ర మోదీ ప్రజలకు శుభాకాంక్షలు తెలిపారు. ప్రస్తుత అమృత కాలంలో కర్తవ్య నిబద్ధత, నైపుణ్యాలే దేశాన్ని ఉన్నత శిఖరాలకు చేర్చగలవని ఆయన ఈ సందర్భంగా వ్యాఖ్యానించారు.
ఈ మేరకు ఒక ట్వీట్ ద్వారా ఇచ్చిన సందేశంలో:
“భగవాన్ విశ్వకర్మ జయంతి సందర్భంగా దేశవాసులందరికీ శుభాకాంక్షలు. ఈ నేపథ్యంలో నవ నిర్మాణం, నవ్య సృజనలో నిమగ్నులైన కర్మయోగులందరికీ హృదయపూర్వక అభినందనలు. ఈ అమృత కాలంలో మీ కర్తవ్య నిబద్ధత, నైపుణ్యాలే దేశాన్ని ఉన్నత శిఖరాలకు చేరుస్తాయి.” అని ప్రధాని పేర్కొన్నారు.
(
ఆర్థిక మంత్రిత్వ శాఖ
సులభతర వ్యాపారం కోసం జి.ఎస్.టి. పన్ను నిర్వహణ సరళీకరణకు కృషి చేయండి : ఆర్ధిక మంత్రి
జి.ఎస్.టి. దినోత్సవం, 2020 లేదా జి.ఎస్.టి ప్రవేశపెట్టి, మూడు సంవత్సరాలు పూర్తైన సందర్భంగా, 2020 జూలై 1వ తేదీన దేశవ్యాప్తంగా సి.బి.ఐ.సి. మరియు దానికి సంబంధించిన క్షేత్ర స్థాయి కార్యాలయాలన్నింటిలో వార్షికోత్సవ కార్యక్రమాలు జరిగాయి. ఆత్మ నిర్భర్ భారత్ నిర్మాణానికి అవరోధాలను అధిగమించడంలో మరియు "వన్ నేషన్ వన్ టాక్స్ వన్ మార్కెట్" నినాదాన్ని ముందుకు తీసుకు వెళ్లడంలో జి.ఎస్.టి. కీలక పాత్ర పోషించింది. కోవిడ్ మహమ్మారి నిబంధనల నేపథ్యంలో, ఈ రోజు ను గుర్తుచేస్తుకుంటూ, సంబంధిత భాగస్వాములతో పరస్పర చర్చలు చాలా భాగం డిజిటల్ వేదికల ద్వారా, ఆన్ లైన్ లో జరిగాయి.
కేంద్ర ఆర్థిక, కార్పొరేట్ వ్యవహారాల శాఖ మంత్రి శ్రీమతి నిర్మలా సీతారామన్, జి.ఎస్.టి. దినోత్సవం-2020 సందర్భంగా, ఒక సందేశం ఇస్తూ, వాటాదారుల నుండి వచ్చిన అభిప్రాయాల ఆధారంగా జి.ఎస్.టి. పన్ను నిర్వహణను సరళీకృతం చేయడంలో జి.ఎస్.టి. చాలా కృషి చేసిందని పేర్కొన్నారు. అయితే, పన్ను అమలును సులభతరం చేయడానికి, మరింత కృషి చేయవలసిన అవసరం ఉందని, ఆమె సూచించారు.
ఆర్ధిక మంత్రి సందేశం లోని ముఖ్య అంశాలు:
- ఆత్మ నిర్భర్ భారత్ కోసం గౌరవ ప్రధానమంత్రి ఇచ్చిన స్పష్టమైన పిలుపు పై దృష్టి పెట్టాలి.
- సులభంగా వ్యాపారం చేయడానికి అనువుగా, పన్ను చెల్లింపుదారులకు పన్ను నిర్వహణ సులభతరం చేయడానికి కృషి చేయాలి.
- వ్యాపార సమాజం ఎదుర్కొంటున్న సమస్యలను ఊహించి, వాటిని ముందుగానే పరిష్కరించాలి.
కోవిడ్-19 యొక్క ఈ పరీక్షా సమయాల్లో, ప్రశంసనీయమైన పనిచేసినందుకు, తమ పరిధికి మించి పన్ను చెల్లింపుదారులకు సహాయం చేయడానికి ముందుకు వచ్చినందుకు, సి.బి.ఐ.సి. అధికారులను ఆర్థిక మంత్రి అభినందించారు. అలాగే, ఈ సమయంలో, పన్ను చెల్లింపుదారులకు నగదు అందుబాటులో ఉండే విధంగా రికార్డు మొత్తంలో పన్ను రిఫండ్ చేసినందుకు కూడా ఆమె సంబంధిత అధికారులను ప్రశంసించారు.
కేంద్ర ఆర్థిక, కార్పొరేట్ వ్యవహారాల శాఖ సహాయ మంత్రి శ్రీ అనురాగ్ ఠాకూర్, ఈ సందర్భంగా ఒక సందేశం ఇస్తూ, రిటర్న్ ఫైలింగ్ ప్రక్రియను సులభతరం చేయాల్సిన అవసరం ఉందనీ, రిటర్న్ యొక్క ప్రాసెసింగ్ మరియు ఇన్పుట్ టాక్స్ క్రెడిట్ ను వేగవంతం చేయాల్సిన అవసరం ఉందనీ, సూచించారు. లాక్ డౌన్ సమయంలో, ఆన్ లైన్ విధానం ద్వారా, జి.ఎస్.టి. రిఫండ్ ప్రక్రియను వేగవంతం చేయడానికి ఇన్ఫర్మేషన్ టెక్నాలజీ వేదికలను సమర్ధవంతం వినియోగించి, పన్ను చెల్లింపుదారులకు నగదు అందుబాటులో ఉండే విధంగా, సి.బి.ఐ.సి. అధికారులు చేసిన కృషిని శ్రీ ఠాకూర్ ప్రశంసించారు. కోవిడ్-19 సమయంలో, ఇబ్బందుల్లో ఉన్నవారికి సహాయం చేసిన సి.బి.ఐ.సి. క్షేత్ర స్థాయి అధికారుల సామాజిక సేవా కార్యకలాపాలను కూడా ఆయన ప్రశంసించారు.
జి.ఎస్.టి. దినోత్సవ సందర్భంగా, శాఖా పరంగా ఆన్ లైన్ ద్వారా జరిగిన ఒక కార్యక్రమంలో, సి.బి.ఐ.సి. చైర్మన్ శ్రీ ఎమ్.అజిత్ కుమార్ మాట్లాడుతూ, పన్ను చెల్లింపుదారులకు సహాయం చేయడం మరియు వారి ఫిర్యాదులను పరిష్కరించడానికి కృషి చేయాలని, ఆర్ధికమంత్రి తమ సందేశంలో పేర్కొన్న, సులభతర వ్యాపారం విషయాన్ని గౌరవించాలని, ఆయన కోరారు.